На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-512/21-IV/01 од 07.07.2021. године,

Општинско веће општине Гаџин Хан на седници одржаној 07.јула 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2021. годину (“Службени лист града Ниша” број 116/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **714.000,00** динара (седамстотиначетрнаестхиљададинара) и то за трошкове принудне наплате:

-економска класификација 483000– Новчане казне и пенали по решењу судова износ 156.000,00 динара (тачан износ 155.044,93) и

- економска класификација 485000 –Накнада штете за повреде или штету нанету од стране државних органа износ од 558.000,00 динара (тачан износ 557.810,54.

1. Средства се разврставају на следећи начин:
2. **Износ 156.000,00**

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 63**

**Економска класификација 483111 – Новчане казне и пенали по решењу судова**

1. **Износ 558.000,00**

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 65**

**Економска класификација 485119 – Остале накнаде штете**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 483000– Новчане казне и пенали по решењу судова и 485000 –Накнада штете за повреде или штету нанету од стране државних органа нису планирана довољна средства.

На позицији 63 екон.класификација 483 Одлуком о буџету општине Гаџин Хан за 2021.годину планирана су средства у износу од 200.000 динара. Од ових средстава у току године утрошено је 70.000 динара тако да су расположива средства на овој позицији 130.000 динара.

На позицији 65 екон.класификација 485 Одлуком о буџету општине Гаџин Хан за 2021.годину планирана су средства у износу од 300.000 динара која су у потпуности утрошена. Донето је и решење о употреби текуће буџетске резерве ради измирења обавеза по Споразуму о вансудском поравнању на износ од 59.000 динара. Од ових средстава утрошен је износ од 58.295,85 динара тако да су расположива средства 704,15 динара.

Решењем Основног суда у Нишу 5Р1 бр. 415/19 од 22.02.2021.године Општина Гаџин Хан обавезује се да исплати накнаду на име извршене експропријације земљишта, накнаду за дрвну масу, накнаду за родно воће на експроприсаној парцели кп.бр.3861 КО Гаџин Хан у власништву Митић Зорана из Гаџиног Хана 1/2 и Митић Томе из Ниша 1/2, у укупном износу од 540.485,40 динара са законском затезном каматом почев од 22.02.2021.године до коначне исплате као и трошкове поступка од 199.000 динара са законском затезном каматом до коначне исплате. Наведено решење достављено је општини Гаџин Хан 12.04.2021.године број 302/21-IV/01 и обзиром да није било довљно средстава на позицији за измирење ове обавезе а поступак израде Нацрта одлуке првог ребаланса буџета је био у току планирано је да се недостајућа средства додају Нацртом и измире доспеле обавезе. Међутим поступак израде Нацрта је непланирано продужен и до данас није завршен јер је Министарство финансија дало замерку на Одлуку о буџету општине и захтевало да се изврше додатне корекције кроз Нацрт одлуке о првом ребалансу.

02.07.2021. године на рачуну за извршење буџета општине Гаџин Хан спроведена је принудна наплата од стране јавног извршитеља Марије Радовић. Принудна наплата спроведена је у укупном износу од 842.855,47 динара. Износ од 557.810,54 динара односи се на накнаду штете настале експропријацијом земљишта са припадајућим законским затезним каматама. Ови трошкови се књиже на економској класификацији 485 па је неопходно одобрити укупан износ ових средстава. На трошкове парничног поступка и поступка принудне наплате са припадајућим законским затезним каматама односи се износ од 285.044,93 динара. Како се трошкови парничног поступка и принудне наплате књиже на економској класификацији 483 неопходно је одобрити недостајућа средства у износу од 155.044,93 динара.

Решење о извршењу број 89-01-00423-21-0319 од 15.06.2021.године Јавни извршитељ доставио је општинском правобраниоцу које је он доставио служби за буџет и финансије 07.07.2021.године након спроведеног поступка принудне наплате.

Да би се у Информационом систему за извршење буџета (ИСИБ) наведене обавезе правилно евидентирале и раскњижиле средства се издвајају из текуће буџетске резерве.

Број: 06-400-367/21-III

У Гаџином Хану, 07.07.2021. године

ПРЕДСЕДНИК

ОПШТИНСКОГ ВЕЋА ОПШТИНЕ ГАЏИН ХАН

Милисав Филиповић